1. Üldine teave
   1. Hanke eesmärk on soetada **üks diiselgeneraatorseade koos transpordi ja objektil töökorda seadmisega**. Generaatorile on vajalik rajada killustikalusel betoonplaat.

Hangitava generaatorseadme tehniline kirjeldus on esitatud käesolevas dokumendis.

1. Kasutatavad mõisted:
   1. **Pakkuja** – kauba tootja või edasimüüja.
   2. **Hankija** – riigihanget generaatori soetamiseks ja paigaldamiseks korraldav Kaitseliit.
   3. **Kasutaja** – generaatorseadet kasutama hakkav Kaitseliidu Jõgeva malev.
   4. **Garantii** – generaatorile rakenduv tootjatehase ja Pakkuja poolne garantii, kus generaator ja sellega seotud olulised osad (kütusemahutid, torustik, jahutus) funktsioneerivad laitmatult kogu garantiiperioodi (minimaalse kestusega 2 aastat) jooksul. Kui garantiiperioodil juhtub vastupidine mitte kasutajast tingitud põhjustel, kannab pakkuja vastutust koheselt korraldada katkiste ja mittefunktsioneerivate osade väljavahetamise ja/või parandamise selliselt, et kasutaja tegevus oleks minimaalselt mõjutatud ja talle lisakulusid ei kaasneks.
2. Generaatorseadme kirjeldus, nõuded generaatorile ja kasutatavatele materjalidele

Töö hõlmab ühe diiselgeneraatorseadme hanget, generaatorile betoonist alusplaadi rajamist (minimaalse paksusega 150 mm) ja paigaldust selleks ettenähtud kohtadesse koos kõigi seonduvate tööde ja materjalidega, kaasa arvatud kõik vajalikud sidustööd ja materjalid, selleks et lõpetada kõik paigaldused süsteemi täielikku töökorda viimiseks. Generaatorseadmete minimaalseteks soovitavateks võimsusteks pidevtöörežiimil on 150 kVa / 120 kWe.

Generaatorseade  tuleb  hankida  ja  paigaldada  tervikseadmena  koos  diiselgeneraatori ja generaatori juhtpaneeliga, vibratsiooni isolaatoritega, vedelikjahutusradiaatoriga, kütteõli süsteemiga, mürasummutiga, heitgaasi süsteemiga, väliskonteineriga ning kõigi vajalike lisatarvikutega ja juhistikuga, mis kuuluvad eraldi komplektina diiselgeneraatori töövõttu.

* 1. Generaatorseade peab olema uus, kasutamata, kvaliteetne, defektideta ning sisaldama kõiki tootja poolt originaalkomplektsuses olevaid osi.
  2. Generaatorseadet peab olema võimalik kasutada selleks ettenähtud otstarbel.
  3. Generaatorseade peab vastama õigusaktides toodud nõuetele, valmistajatehase poolt kinnitatud tingimustele, standarditele ja kvaliteedinõuetele ning olema varustatud kõigi vajalike dokumentidega ja sertifikaatidega.
  4. Generaatorseade tarnitakse ilmastikukindla ja mürasummutava konteineriga.
  5. Generaatorseade peab töötama diiselküttel.
  6. Generaatorseade peab tagama püsivalt 400/230 Vac, 50Hz.
  7. Generaatori väljundis peab olema automaatkaitselüliti 4P.
  8. Generaatori ergutus lahendada püsimagnet (PMG) või muu sõltumatu ergutusega (näiteks AREP).
  9. Generaatori mootor varustada plokisoojendusega tööks 230Vac ja elektrilise akulaadijaga.
  10. Kütusemahutid peavad olema sellise mahuga, et oleks tagatud generaatori katkematu töö 72 tunni jooksul.
  11. Kütuse mahuti peab olema täidetav otse paakautost ja varustatud ületäitumiskaitsega ning varustatud mõõteosutiga.
  12. Kütteõli torustik ja hoidla. Täitetoru varustada 2” kiirlukuga (snap-lock).
  13. Enne Tellijale üleandmist tuleb diiselgeneraatori kütusemahuti(d) täita ca 10% ulatuses külmumisvastast lisandit sisaldava diiselkütusega. Hankija teostab hilisemalt iseseisvalt generaatori paakide täitmise talvise diiselkütusega.
  14. Kütusemahutid peavad olema metallist.
  15. Generaatori töörežiimile lülitamine peab toimuma automaatselt.
  16. Diiselmootor peab omama ventilaatoriga jahutusradiaatorit välisõhu 40°C temperatuuri puhuks.
  17. Elektrimootorite kaitseaste peab olema IP55.
  18. Pakkuja peab arvestama garantiiaegsete (minimaalselt) hoolduste teostamisega. Hoolduste maksumused peavad sisalduma esitatavas hinnapakkumuses.

1. Tarnetingimused
   1. Pakkuja peab toimetama generaatorseadme Jõgeva maleva kinnistule aadressil Kirna, Jüriküla, Põltsamaa vald, Jõgeva maakond, katastritunnus nr 61102:004:0001.
   2. Generaatorseadme transportimine Hankija poolt määratud asukohta toimub Pakkuja transpordiga.
   3. Tarne ja paigaldamise aeg on tööpäeviti 08.00–17.00 (va reedel kuni 15.00), kui ei ole kokku lepitud teisiti.
   4. Pakkuja on kohustatud Hankija kontaktisikuga kooskõlastama täpsed kuupäevad, millal toimub alusplatsi rajamine, generaatorseadme objektile transport ning selle paigaldamine ja elektrisüsteemiga ühendamine. Kui generaatorseadme tarnimine viibib, on Pakkuja kohustatud Hankija kontaktisikut sellest koheselt teavitama e-kirja teel.
   5. Hankijale üle antav generaatorseade peab vastama tehnilises kirjelduses kirjeldatule ning pakkumuses toodule.
   6. Paigaldatud ja töökorda seatud generaatorseade antakse Hankijale üle aktiga.